### 9.     Ansøgning om godkendelse af skema B - Fællesorganisationens Boligforening, afd. 8

**Åbent**

Sagsnr.: 326-2016-62594       J.nr.: 03.30.05           Dokumentnr.:
326-2020-161784

**Sagstype**

Beslutning.

**Resume og sagens baggrund**

Fællesorganisationens Boligforening, v/BDO søger om
godkendelse af skema B vedrørende helhedsplan i afd. 8. Der søges om
godkendelse af en samlet anskaffelsessum på 101.162 t. kr., heraf støttet
anskaffelsessum på 70.967 t. kr. og ustøttet på 30.195 t. kr. Renoveringen sker
med støtte fra Landsbyggefonden.

Kommunalbestyrelsen godkendte den 22. februar 2017 skema A,
samlet anskaffelsessum på 91.342 t. kr., helhedsplan, garanti for støttet og
ustøttet lån samt kapitaltilførsel på 200 t. kr.

Lovhjemmel: Almenboligloven, støttebekendtgørelsen.

**Indstillinger**

Direktøren indstiller, at

1.    skema B
godkendes med støttet anskaffelsessum på 70.967 t. kr. og ustøttet med 30.195
t. kr.

2.    godkendelse af
skema B gives på betingelse af, at projektet ikke påbegyndes før der er
meddelt byggetilladelse.

**Behandling**

Økonomiudvalget, Kommunalbestyrelsen.

**Sagsfremstilling**

Boligerne er beliggende i Kalundborg, og afdelingen består i
dag af i alt 119 familieboliger og efter renoveringen af 108 familieboliger,
således:

|  |  |  |  |  |
| --- | --- | --- | --- | --- |
| Bygge-afsnit | Adresser | Antal boliger  *før*  renovering | Antal boliger  *efter*  renovering  ved skema A | Antal boliger  *efter*  renovering  ved skema B |
| 1 | Nyvangsvej 9-13 og  Birger Hermansen 18-26 | 48 | 48 | 48 |
| 2 | Nyvangsvej 14-16 | 12 | 12 | 12 |
| 3 | Nyvangsvej 10-12 | 12 | 12 | 12 |
| 4 | Nyvangsvej 24-26 | 11 | 11 | 12 |
| 5 | Nørre Alle 33-37 | 18 | 12 | 12 |
| 6 | Nørre Alle 39-43 | 18 | 12 | 12 |
|  | I alt | 119 | 107 | 108 |

I tiden efter skema A blev det konstateret, at der på flere
af de involverede matrikler var tinglyste hjemfaldsklausuler til kommunen.
Dette satte processen i stå i mere end 1 år, indtil samtlige matrikler for
såvel Fællesorganisationens Boligforenings afdelinger som for de øvrige
boligselskabers afdelinger (i Kalundborg Kommune) var afdækket i forhold
til denne problemstilling. Herudover betød dette, at arbejderne skulle udbydes
på ny, hvilket har været yderligere medvirkende til en tidsforlængelse på omkring
6 -7 måneder. Efterfølgende har det været nødvendigt med rigtig mange
afklarings- og forhandlingsmøder med totalentreprenøren, Landsbyggefonden
m.fl., for at få økonomien til at gå op i en højere enhed – en proces der i
væsentlig grad har medvirket til denne store tidsforskydning mellem skema A og
skema Karl Vestergaard

Der har nu været licitation med efterfølgende forhandlinger
med såvel entreprenør og Landsbyggefonden.

*Anskaffelsessummen*

Anskaffelsessummen ved skema A er det skønnede budget for
projektet. Skema B er *efter* licitation og *før* påbegyndelse,
således:

|  |  |  |  |
| --- | --- | --- | --- |
|  | Skema A  t. kr. | Skema B  t. kr. | Forskel  t. kr. |
| *Støttede arbejder* |  |  |  |
| Håndværkerudgifter i alt | 52.484 | 58.433 | 5.949 |
| Omkostninger | 11.774 | 11.458 | -316 |
| Gebyrer | 649 | 1.076 | 427 |
| Anskaffelsessum støttede arbejder i alt | 64.907 | 70.967 | 6.060 |
| *Ustøttede arbejder* | 26.435 | 30.195 | 3.760 |
| Anskaffelsessum i alt | 91.342 | 101.162 | 9.820 |

BDO oplyser, at de væsentligste årsager til stigningen fra
skema A til skema B er, dels at der er gået mere end 2 år (skønnet indeksering
på 4-6 %), og dels at håndværkerpriserne er steget meget, hvilket har vist sig
ved licitationen med 30 % over rammerne, som nødvendiggjorde besparelser m.v.
Herudover er der efter skema A medtaget udgifter forbundet med
erhvervsarslejemålet, sociale renoveringer samt energioptimering.

Landsbyggefonden har nu forhåndsgodkendt fordelingen mellem
de støttede og ustøttede arbejder. Landsbyggefondens endelige godkendelse af
skema B sker under forbehold for kommunens godkendelse.

*Ændringer i helhedsplanen*

Der var oprindeligt planlagt – dvs. godkendt under skema A –
opførelse af et fælleshus beliggende under afd. 9, men med brugsret og
økonomisk driftsbidrag for beboerne i afd. 8, 9, 14 og 21. Dette er nu udgået
af projektet på grund af manglende økonomi.

Herudover var der oprindeligt planlagt 42
tilgængelighedsboliger og 6 elevatorer ved skema Julius Brandt Det bliver nu ”kun”
økonomisk muligt for at etablere 24 tilgængelighedsboliger og 4 elevatorer.

Landsbyggefonden har opereret med støtte til, at 25 % af
boligerne kan ”løftes” til tilgængelighedsboliger – samlet for de 3 afdelinger
8, 9 og 14. Der etableres således i alt 108 tilgængelighedsboliger i afd. 8, 9
og 14, svarende til ca. 25 % af boligerne for de 3 afdelinger.

Der henvises til vedlagte skitse over tilgængelighedsboliger
og elevatorer for afd. 8, 9 og 14.

Efter skema A godkendelsen blev der ligeledes skabt mulighed
for at nedrive det tidligere erhvervsareal, som gennem mange år har været
tilbygget blokken [adresse] 24-26 (i krydset ved [adresse]).
Erhvervsarealet har gennem mange år haft udlejningsvanskeligheder med store
økonomiske konsekvenser for afdelingen til følge. Efter nedrivningen
genetableres lejligheden [adresse] tv. herefter som almindelig
familiebolig.

*Tilgængelighedsboliger*

En tilgængelighedsbolig kan iflg. Landsbyggefonden defineres
ved, at den giver adgang til boligen for gangbesværede ældre og handicappede.
Der skabes niveaufri adgang for en beboer med en selvhjulpen manuel kørestol
fra fortov og ind i selve boligen - herunder til badeværelse og altan (hvis der
er altan), ligesom der stilles særlige krav om vendediameter, dørbredder m.m.
inde i boligen.  Ved etageejendomme er der således krav om elevator.

Boligerne ændrer ikke status i forbindelse med
renoveringen, så de 24 familieboliger vil fortsat være familieboliger.

*Kapitaltilførsel*

Kommunalbestyrelsen godkendte kapitaltilførslen på 200 t.
kr. på sit møde den 22. februar 2017. Beløbet forventes at blive opkrævet i
2020.

*Garanti*

Kommunen har allerede givet sit tilsagn om garanti for såvel
de støttede som de ustøttede lån ved godkendelsen af skema A, herunder at det
ikke er muligt at anslå et garantibeløb før *efter renoveringens
færdiggørelse*, hvor realkredit værdiansætter ejendommens *markedsværdi*.
Der vil være re-garanti fra Landsbyggefonden på det støttede lån. På det
ustøttede lån er det alene kommunen, som giver garantien.

*Huslejen*

Den årlige leje pr. m2 som følge af renoveringen, er uændret
i forhold til den godkendte ved skema A – dog med tillæg af den mellemliggende
udvikling i gældende prisindeks.

*Byggetilladelse*

Da projektet har været udbudt i totalentreprise, foreligger
der ikke byggetilladelse ved indsendelse af skema B. Denne kan først blive
ansøgt og indhentet efter skema B godkendelsen.

Projektet må ikke påbegyndes før der er udstedt
byggetilladelse.

**Økonomiske konsekvenser**

[adresse] på 200 t. kr. forventes opkrævet i 2020.
[adresse] kan ikke opgøres før efter byggeriets  afslutning. Garantien
får kun økonomiske konsekvenser for kommunen, såfremt boligselskabet ikke er i
stand til at betale lånet. Garantien påvirker ikke den kommunale låneramme.

**Økonomiudvalgets møde den 20.
maj 2020:**

Anbefales.

**Bilag**

|  |  |
| --- | --- |
| Oversigtsplan tilgængelighedsboliger mv. - FOB - afd. 8, 9 og 14 | 326-2020-164445 |